Il-Knisja ġdida ta' Triq San Gużepp barra Bieb il-Bombi Is-sena l-oħra tajt xi tagħrif dwar il-Ħamrun meħud mill-ġurnali lokali. Din is- ena ser nerġa nagħti xi tagħrif ieħor konness mal-ġbir tal-flus għall-bini tal- nisja Parrokkjali tal-Ħamrun. Rapport li deher fil-ħarġa tal-ġurnal Fede ed Azione tat-30 ta' April, 1873, taħt it- titlu ta' 'La Nuova Chiesa di Via S. Giuseppe Fouri Porta Bombe', jgħarrafna li l- abitanti li kien hemm f'dik il-ħàra jew kontrada msejħa ta' San Ġużepp, kien ilaħħaq mas-6000, ma għandhomx knisja, għal ħtiġiet spiritwali tagħhom. Għal dan l-għan l- E.T. Mons Arċisqof Gejtanu Pace Forno, b'deliġenza kbira lejn il-bżonnijiet spiritwali ta' dawn il-fidili u animat mill-kooperazzjoni u nkoraġġiment ta' diversi saċerdoti u lajċi fl-1869 deliberament iddeċieda li f'din in-naħa jwaqqaf knisja dedikata lill-qaddis ta' ismu, San Gejtanu. Biex l-affarijiet jiġu mgħarrfa regolarment kienet inħatret kummissjoni ta' 12-il ruħ. Din il-kummissjoni li kienet taħt il-Presidenza ta' l-E.T. Mons. Arċisqof, kienet komposta kemm minn saċerdoti, kif ukoll lajċi. Il-kummissjoni appellat kemm-il darba lill-poplu sabiex jagħti l-flus għall-bini ta' din il-knisja. Fil-fatt rapport fil-Fede ed Azione tas-26 ta' Frar, 1873, minkejja li jindika żieda konsiderevoli ta' dawk li kienu qed jikkontribwixxu kull xahar, indika li aktar flus huma meħtieġa u għalhekk appella biex kulħadd jingħaqad fi sforz aħħari sabiex titlesta din il-knisja neċessarja għal dawk il-5000 (1) abitant li joqogħdu hemm. Ir-rapport tal-Fede ed Azione tat-30 ta' April, 1873, jkompli jgħarraf billi jsemmi l-ġenerożità ta' għadd ta' nies li kienu qed jikkontribwixxu u jsemmi li l-Mons. Arċisqof u l-Kapitlu tal- Katidral kienu wkoll konstatament Dehra artistika ta' kif kellha tkun il-Knisja ta' San Gejtanu ġewwa l- Ħamrun skond il-pjanti oriġinali. Capitolo della Cattedrale…' Indika wkoll li anki l-Gvern ta wkoll il-kontribuzzjoni tiegħu. Ir-rapport ikompli li l-kontribuzzjonijiet mhux dejjem kienu kostanti, tant li ġieli sar ġbir ta' flus mingħand il-poplu fqir tal-Ħamrun, jew kif kien ukoll magħruf raħal San Ġużepp. Igħarraf ukoll li kien hemm ukoll żmien li kienu waslu biex jissospendu x-xogħol tal-bini li kieku providenzjalment ma ngħatatx is-somma ta' £50 fil-ħin, '… non ċ guari che se ne stava in punto di sospendere i lavori, se una provvidenziale ablazione di £50 non se fosse inaspettamente venuta a tempo…' Għalhekk biex ma jiġix sospiż jew abbandunat ix-xogħol fuq il-bini ta' din il-knisja reġa' sar appell ieħor sabiex dawk li jistgħu jgħinu jagħmlu dan biex din l-opra sagra tkun tista faċiliment isseħħ. Fil-fatt l-appell li sar mill-ġurnalista, sar, mhux biss f'isem il-ġurnal, iżda wkoll prinċipalment f'isem il-kumitat li kien qed jieħu ħsieb il-bini ta' din il-knisja. L-istess rapport jgħarrafna li dan il-kumitat kien qed iħabbar li skond l-adunanza tat-23 ta' April, 1873, '… annunziare come in una Adunanza dello stesso, tenuta il 23 Aprile, 1873… barra li jrodd ħajr lil dawk li kkontribwew, bil-kunsens u l-approvazzjoni ta' l-E.T. Mons. Isqof Fra. Gejtanu Pace Forno, Agostinjan, ġie stabbilit u determinat illi dawk kollha li taw xi flus jew b'xi mod ikkontribwew kostantament u kkoperaw għall-bini ta' din il-knisja jakkwistaw it-titlu u l-privileġġi assenjati għall-fundaturi tal-knejjes. F'rapport ieħor tal-Fede ed Azione tal-31 ta' Ottubru, 1873, dwar il-bini ta' din l- istess knisja barra li jgħarraf lill-qarrejja li l-parti kbira ta' din il-knisja kienet ġa mibnija, '… quella chiesa ċ in gran parte già innalzata…', jgħarraf ukoll li għal darba oħra hemm nuqqas ta' fondi u jgħarraf li xi membri tal-kumitat responsabbli mwaqqaf minn Mons. Arċisqof biex jieħu ħsieb il-kostruzzjoni tal-knisja kellhom joħorġu jagħmlu ġabra oħra għal dan l-iskop.' … alcuni membri del Comitato eletto da Mons. Arcivescovo per l'innalzamento di tale chiesa, pensarono d'andare in giro a raccogliere, per una volta, l'obolo dei fedeli…' Nittama li dan it-tagħrif, għalkemm żgħir, iservi ta' għajnuna għal dawk li jkunu ser jiktbu aktar fid-dettal dwar il-bini tal-knisja. Jurina wkoll il-ħidma kbira u bla waqfien u bid-diffikultajiet, kultant b'sagrifiċċji kbar anki persunali, ta' dawk li kienu inkarigati mill-bini tal-knisja. Għalhekk hemm bżonn li aħna Ilum mhux biss nibżgħu għal dak li ħallewlna ta' qabilna imma wkoll naraw kif nagħmlu sabiex inżommu fi stat tajjeb dak li sibna u nagħmlu dak kollu possibbli sabiex nippreservaw tajjeb it-teżori li writna mingħand l-antenati tagħna biex igawduhom ukoll ta' warajna. (1) Il-popolazzjoni kienet tkun kwotata varja